  Майя Бывальцева Удмуртиысь каръёсын но ёросъёсын Ижкарысь эмчиос-ӧнерчис сюрс пала пиналъёсты эскеризы. Элькунысь тазалыкез утёнъя министерствоын нылпиосты эскерон понна интыысь интые ветлӥсь огъетлэн туэ 8 толэзь ӵоже ужамезлы йылпумъянъёс лэсьтӥзы. Толшоре-гудырикошконэ Элькун нылпи эмъюртысь эмчиос – пульмонолог, кардиолог, уролог, гастроэнтеролог, эндокринолог – Сарапулысь, Можгаысь, Воткаысь, озьы ик Сарапул, Ува, Кизнер, Кез, Вотка, Грак, Балезино ёросъёсысь 989 нылпиосты эскеризы но визь-кенеш сётӥзы. Таӵе ужрадъёс дыръя вазиськемъёслы эмъяськонъя, реабилитацияя, алонъя, тазалыкез юнматонъя но азьланяз ӧнерчиос дорын чакласькон пумысен ӵектонъёс сёто. Кызьы пусъемын ивортонын, ӧнерчиосын дырыз дыръя ортчытэм эскеронъёс элькунысь пиналъёслэсь тазалыксэс утьыны но юнматыны юртто.  Тегъёс: Тазалык Ижкар Удмуртия пиналъёс тазалыкезутён  